25.02.2021
Аԥсны Аҳәынҭқарра Ашәарҭадара ахеилак Амаӡаныҟәгаҩ Сергеи Шамба инапы аҵаиҩит анапхгаҩцәа ҿарацәа реицлабра «Аԥсны агәадура – 2020» аҟны аиааира згаз Саид Беиа Ашәарҭадара ахеилак амаӡаныҟәгаҩ ицхырааҩыс иаҭаразы адҵа.
С. Беиа инапы ианҵоуп аҵараиура аҭагылазаашьа, атәыла арҵаҩратә еидгылара аԥҟара иазку аналитикатә материалқәа разырхиара, Аԥсны аҿар зызҿлымҳау, проблемақәас ирымоу инамаданы асоциологиатә ҭҵаарақәа рымҩаԥгара.
Аицлабра "Аԥсны агәадура-2020" аҟны Саид Беиа аицлабра иалахәыз рыҩныҵҟа ахыркәшаратә лкаа аҟны актәи аҭыԥ ааникылеит.